|  |  |
| --- | --- |
| DOKUMENT ZA INTERNETSKO SAVJETOVANJE  SA ZAINTERESIRANOM JAVNOŠĆU O NACRTU OPĆEG AKTA | |
| **NACR****T**  **Proračuna Općine Kalnik za 2021. godinu i projekcije za 2022. i 2023. godinu** | |
| **Stvaratelj dokumenta:** Općina Kalnik | |
| **Tijelo koje provodi savjetovanje:** Jedinstveni upravni odjel Općine Kalnik | |
| **Početak savjetovanja**  **16.09.2020.** | **Završetak savjetovanja**  **16.10.2020.** |

RAZLOG DONOŠENJA

|  |
| --- |
| Sa ciljem povećanja transparentnosti, suradnje i otvorenosti u izradi jednog od najvažnijih dokumenata Općine, Proračuna Općine Kalnik za 2021. godinu, Općina Kalnik pokreće proces savjetovanja sa zainteresiranom javnošću u postupku donošenja istog.  U skladu s odredbama Zakona o proračunu (''Narodne novine'' 87/08, 136/12 i 15/15), Pravilnika o proračunskim klasifikacijama (''Narodne novine'' 26/10 i 120/13) te Pravilnika o proračunskom računovodstvu i računskom planu (''Narodne novine'' 124/14 i 115/15) sačinjen je prijedlog Proračuna Općine Kalnik za 2021. godinu sa projekcijama za 2022. i 2023. godinu.  Zakon o proračunu definira proračun kao akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave za jednu godinu te projekcije za sljedeće dvije godine, a donosi ga predstavničko tijelo.  Pri izradi prijedloga proračuna za razdoblje 2021. – 2023. godine, Općina je obvezna pridržavati se zakona i propisa koji reguliraju izvore i vrste prihoda i primitaka proračuna te financiranje javnih rashoda i izdataka na razini lokalne i područne (regionalne) samouprave. U postupku planiranja korištena je jedinstvena metodologija obilježavanja prihoda i primitaka te rashoda i izdataka po organizacijskoj, programskoj, funkcionalnoj, ekonomskoj i lokacijskoj klasifikaciji, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Prijedlog Proračuna sastavljen je na osnovi uputa i preporuka Ministarstva financija.  Pozivamo svu zainteresiranu javnost – građane, udruge, građanske inicijative, javne i privatne ustanove, sve zainteresirane koji svojim prijedlozima i sugestijama mogu pridonijeti donošenju kvalitetnog i provedivog Proračuna, da se odazovu najkasnije do 16.10.2020. te da dostave svoje primjedbe ili prijedloge na predloženi tekst Proračuna, kako bi se isti mogli uvrstiti u razmatranje na sjednici Općinskog vijeća Općine Kalnik na koju će se prijedlog uputiti radi donošenja.  Prijedlozi se mogu dostaviti na propisanom obrascu putem e-maila: pisarnica@kalnik.hr.    Primljeni prijedlozi odnosno primjedbe priložit će se uz prijedlog Proračuna te dostaviti članovima Općinskog vijeća Općine Kalnik    Sukladno odredbama članka 11. Zakona o pravu na pristup informacijama („Narodne novine“ broj 25/13 . i 85/15) nakon provedenog savjetovanja sa zainteresiranom javnošću, nositelj izrade akta dužan je o prihvaćenim i/ili neprihvaćenim primjedbama i prijedlozima obavijestiti zainteresiranu javnost putem svoje Internet stranice na kojoj će objaviti Izvješće o provedenom savjetovanju sa zainteresiranom javnošću. |